A Csorba Győző Könyvtár Körbirodalom Gyermekkönyvtára irodalmi pályázatot hirdet **Fekete István születésének 115. és halálának 45. évfordulója** alkalmából

**„Én is csak a szavakkal játszom”** címmel.

Fekete István regényeit, állattörténeteit, elbeszéléseit felnőttek és gyermekek egyaránt szívesen olvassák. Írásaiból a természet szeretete árad. Szülőfaluját, Göllét rajongásig imádta, s az itteni emberek, az állat- és a növényvilág ismerete és tisztelete műveiből egyértelműen kiviláglik. Munkássága külföldön is elismert, írásait több nyelvre lefordították.

A **3 fordulós feladatlapos játékra** általános iskolások jelentkezését várjuk két korcsoportban:

* **alsó tagozatosok**
* **felső tagozatosok.**

A feladatlapok a Körbirodalom Gyermekkönyvtár honlapjáról tölthetők le (http://korbirodalom.baralib.hu/aktualis\_palyazatok), és elektronikusan, illetve postai úton is beküldhetők.

Postacím: Csorba Győző Könyvtár Körbirodalom Gyermekkönyvtár,
7622 Pécs, Universitas u. 2/A.

E-mail: korbirodalom@baralib.hu

**Az 1. forduló beküldési határideje: 2015. november 15.**